钦定古今图书集成/理学汇编/文学典/第153卷 > 王应麟辞学指南 > 《颂》
## 钦定古今图书集成/理学汇编/文学典/第153卷 > 王应麟辞学指南 > 《颂》

“诗有六义，六曰颂。”《庄子》曰：“黄帝张《咸池》之乐，有猋氏为颂。”《文心雕龙》曰：“帝喾之世，咸墨为颂，以歌《九韶》。商
周及鲁皆有颂，所以游扬德业，褒赞成功。”隋杜正元
举秀才，拟《圣主得贤臣颂》。唐开元十一年，进士试《黄
龙颂》；十五年，试《积翠宫甘露颂》。宋朝淳化三年，杨亿
于学士院试舒州，进《甘露颂》，遂赐及第。则试颂尚矣。
《宋书》曰：“鲍照为《河清颂》，其序甚工。”颂诗有序，亦不可
略也。有终篇同韵者，如《元和圣德诗》；有四句换韵者，
如《平淮西碑》、箴、铭、赞仿此。